OpenLLM-France/wikimedia huggingface dataset:
# Guia Ubuntu/Índex Xubuntu 11.04/avisador de correu

Notificació de correu eś un programa per monitorar les vostres bústies de correu.
Quan arriba un nou correu, la notificació del correu avisa mostrant una icona a l'àrea de notificació. D'altra banda, un resum de correu també serà mostrat a la icona d'aquest, alhora que es reprodueix un so.
L'Avisador de correu pot controlar diverses bústies al mateix temps, i dóna suport a Evolution, Gmail, IMAP, Maildir, mbox, MH, els productes de Mozilla (Mozilla, SeaMonkey, Thunderbird, ...), POP3, Sylpheed, Windows Live Hotmail i Yahoo bústies de correu.
Avisador de correu suporta POP3 i, a més, també funcions avançades tals com IMAP connexions SSL / TLS (en banda o al port per separat), SASL i autenticació APOP, i l'extensió IMAP IDLE.
És molt senzill de configurar (bàsicament només us cal saber el vostre correu i contrasenya) i el podreu instaŀlar amb el Centre de Programari de l'Ubuntu. Una icona representada per un sobre, a la part superior del navegador, us donarà accés a la configuració i verificació de les notificacions de correu.
# Guia Ubuntu/Índex Xubuntu 18.04 LTS 32/64bits
### Guia d'instaŀlació i configuració GNU/Linux
#### A qui va adreçada aquesta guia

    Adreçament de la guia

#### CONEIX EL XUBUNTU

    Xubuntu
    Què té d'especial Xubuntu
    Què ens ofereix Xubuntu

#### CAPÍTOL PRIMER

    INSTAĿLACIÓ d'UBUNTU
    Requeriments mínims per Xubuntu
    Com aconseguir Xubuntu
    Què CAL fer abans instal·lar Xubuntu?
    Instal·lacio al disc dur

#### CAPÍTOL SEGON

    CONFIGURACIÓ BÀSICA
    Configuració bàsica del Xubuntu
    Impressores
    Configuració de Xarxa
    Teclat

#### CAPÍTOL TERCER

    MULTIMÈDIA i IMATGE
    Multimèdia amb Xubuntu
    Gràfics

#### CAPÍTOL QUART

    FITXERS i OFIMÀTICA
    Sistema Fitxers GNU/Linux
    Ofimàtica amb LibreOffice

#### CAPÍTOL CINQUÈ

    INTERNET
    Navegador web FIREFOX
    Chromium

#### CAPÍTOL SISÈ

    JOCS
    Jocs

#### CAPÍTOL SETÈ

    INSTAĿLACIÓ DEL PROGRAMARI
    Instaŀlació Programari
# Guia Xubuntu/AbiWord
## AbiWord

AbiWord és un programa processador de textos de programari lliure, multiplataforma amb llicència GPL.
Anteriorment era un producte comercial de l'empresa SourceGear, alliberat el codi després a un equip de desenvolupadors voluntaris.
AbiWord disposa de filtres d'importació i exportació de documents d'altres formats, inclou característiques XML, RTF, HTML, OpenOffice, Microsoft Word, LaTeX i PalmDOC.
Lubuntu, al igual que el Xubuntu, són sistemes operatius pensats per a ordinadors amb recursos limitats, utilitzen Abiword donat que es caracteritza per la senzillesa de la seua interfície i els baixos requisits tècnics que permeten usar-lo en equips considerats ja obsolets.
El seu ús no té cap secret, és com qualsevol altre editor de textos. Al menú Fitxer del AbiWord, entre altres opcions, hi torbareu: Anomena i Desa, Obre, Nou, Imprimeix, etc. Una mica més avall, on diu normal - TimesNewRoman o quelcom semblant, podreu triar tipus de lletra, grandària, etc. A més, inclou també el tipus de lletra oficial de l'Ubuntu.

## Corrector ortogràfic

Una eina molt útil és el corrector ortogràfic. Al menú Eines, la primera opció és Comprova l'ortografia per revisar els vostres textos. En fer clic, podreu triar, entre altres opcions: canviar la paraula o afegir-la al diccionari. També podeu executar el comprovador ortogràfic amb la icona que té les lletres Abc.
La segona opció del menú Eines és per definir l'idioma de correcció. Veureu que la llista d'idiomes és molt llarga. Només hi ha un requeriment perquè funcionin els idiomes que vulgueu utilitzar: cal que aquests estiguin instaŀlat al suport d'idioma del sistema.
# Guia Xubuntu/Actualització del sistema

Actualització del sistema
Com amb qualsevol sistema operatiu, cal que actualitzeu el Xubuntu regularment. Això assegurarà que gaudiu del programari més recent lliure d'errors i forats que podrien fer insegur el vostre ordinador davant d'atacs o programes maliciosos.
Xubuntu actualitza el sistema automàticament amb un programa anomenat Gestor d'actualitzacions. Per defecte i automàticament, revisa si hi ha noves actualitzacions diàriament. En el cas de tenir noves actualitzacions disponibles, us avisarà amb una senyal de color taronja al Quadre superior, amb una fletxa mirant amunt.
Si hi passeu el ratolí per sobre, us indicarà en nombre d'actualitzacions disponibles. Fent hi clic a la fletxa, obtindreu una finestra com la següent.
Si feu clic a Instaŀla les actualitzacions, per defecte, s'instaŀlaran totes. Si ho preferiu, també podeu seleccionar-ne només les que us interessin. Teniu en compte que només es pot tenir una aplicació d'intaŀlació de programari oberta en cada moment. És a dir, si teniu en marxa el Synaptic o altres aplicacions semblants, les haureu de tancar abans.
La periodicitat de comprovació d'actualitzacions i altres paràmetres es poden modificar a la pestanya Paràmetres.
També, en qualsevol moment, podeu obrir la finestra d'actualitzacions anant a Menú d'aplicacions - Sistema – Gestor d'actualitzacions.
La següent captura pertany a la pestanya de Paràmetres.
També es pot actualitzar el sistema utilitzant el Terminal. En aquest cas, per a actualitzar el sistema i els paquets de programari caldrà executar les següents ordres:
$ sudo apt‐get update
$ sudo apt‐get upgrade
# Guia Xubuntu/Cóm descarregar la guia Xubuntu PDF

Per descarregar la guia en format PDF o demanar-ne una copia impresa, utilitzeu aquest enllaç:
http://ca.wikibooks.org/wiki/Usuari:Miquel_Adroer/Llibres/Guia_Xubuntu_11.04
L'índex general per totes les versions de les guies:
http://ca.wikibooks.org/wiki/Guia_Ubuntu
# Guia Ubuntu/Índex Xubuntu 20.04 LTS Only 64bits
### Guia d'instaŀlació i configuració GNU/Linux
#### A qui va adreçada aquesta guia

    Adreçament de la guia

#### CONEIX EL XUBUNTU

    Xubuntu
    Què té d'especial Xubuntu
    Què ens ofereix Xubuntu

#### CAPÍTOL PRIMER

    INSTAĿLACIÓ d'UBUNTU
    Requeriments mínims per Xubuntu
    Com aconseguir Xubuntu
    Què CAL fer abans instal·lar Xubuntu?
    Instal·lacio al disc dur

#### CAPÍTOL SEGON

    CONFIGURACIÓ BÀSICA
    Configuració bàsica del Xubuntu
    Impressores
    Configuració de Xarxa
    Teclat

#### CAPÍTOL TERCER

    MULTIMÈDIA i IMATGE
    Multimèdia amb Xubuntu
    Gràfics amb Xubuntu

#### CAPÍTOL QUART

    FITXERS i OFIMÀTICA
    Sistema Fitxers GNU/Linux
    Ofimàtica amb LibreOffice

#### CAPÍTOL CINQUÈ

    INTERNET
    Navegador web FIREFOX
    Chromium

#### CAPÍTOL SISÈ

    JOCS
    Jocs

#### CAPÍTOL SETÈ

    INSTAĿLACIÓ DEL PROGRAMARI
    Instaŀlació Programari
# Guia Ubuntu/Índex de versions sense suport

Si teniu alguna d'aquestes versions d'Ubuntu també podeu comprovar si n'existeix la guia. De totes maneres us recomanem que considereu l'opció d'actualitzar el vostre sistema operatiu a un de més recent, donat que es tracta de versions antigues sense suport tècnic.
Actualment no disposem de cap guia de versions antigues, però si us hi voleu animar només cal que la comenceu:
* Ubuntu Server Edition
* Ubuntu 4.10 Warty Warthog -
* Ubuntu 5.04 Hoary Hedgehog -
* Ubuntu 5.10 Breezy Badger -
* Ubuntu 6.06 Dapper Drake -
* Ubuntu 6.10 Edgy Eft -
* Ubuntu 7.04 Feisty Fawn -
* Ubuntu 7.10 Gutsy Gibbon -
* Ubuntu 8.04 Hardy Heron -
* Ubuntu 8.10 Intrepid Ibex -
* Ubuntu 9.04 Jaunty Jackalope -
* Ubuntu 9.10 Karmic Koala -
* Ubuntu 10.04 Lucid Lynx -
* Ubuntu 10.10 Maverick Meerkat -
* Ubuntu 11.04 Natty Narwhal -
* Ubuntu 11.10 Oneiric Ocelot -
* Ubuntu 12.10 Quantal Quetzal -
* Ubuntu 13.04 Gnome clàssic - Raring Ringtail -
* Ubuntu 13.10 Saucy Salamander -
* Lubuntu 13.04
* Ubuntu GNOME 16.10 Yakkety Yak -
Si la vostra versió d'Ubuntu no és aquí segurament encara té suport...
# Història de la tecnologia/Contraportada

El Viquillibre Història de la tecnologia neix com a projecte escolar desenvolupat al curs 2013/2014 a l'institut d'ensenyament secundari Xarc de Santa Eulària des Riu amb la finalitat de substituir al llibre de text utilitzat a l'aula. S'ha desenvolupat amb l'ànim que sigui de profit a la resta de companys que tracten d'introduir als seus alumnes en aquest món de la tècnica i la tecnologia amb la il·lusió de que sigui completat en els propers anys de forma col·laborativa i oberta.
Els continguts del curriculum de les Illes Balears relacionats venen recollits a l'annex corresponent a l'assignatura Tecnologia Industrial del Decret 82/2008, de 25 de juliol, pel qual s’estableix l’estructura i el currículum del batxillerat a les Illes Balears.
Continguts del Bloc 7. Tecnologia i societat (extracte del Decret 82/2008)
* La tecnologia i el seu desenvolupament històric. Fites fonamentals: revolució neolítica, revolució industrial, acceleració tecnològica del segle XX.
* Interrelació entre tecnologia i canvis socials i laborals.
* Ciència, tecnologia i societat. Anàlisi de l’evolució dels objectes tècnics en funció dels factors següents: desenvolupament dels coneixements científics i tecnològics, estructures socioeconòmiques i disponibilitat de diferents energies.
# Història de la tecnologia

La tecnologia està present en tots els àmbits de les societats de països industrialitzats. Per això, el seu grau d'influència és decisiu a cada societat. És una activitat destinada a generar, crear i produir nous artefactes o objectes tenint en compte els aspectes socials, científics, econòmics, mediambientals, etc.
La tecnologia i la ciència han anat lligades al pas dels anys. Avui en dia és difícil intentar separar entre el coneixement tecnològic i el científic ja que l'un depèn de l'altre.

# Annexos

* Contraportada
# Història de l'art català/Urbanisme a Barcelona. El pla Macià

El Pla Macià va ser un projecte urbanístic dissenyat entre els anys 1932 i 1935. El primer president de Catalunya, Francesc Macià va ser el que va impulsar el Pla Macià, amb la idea de reformar Barcelona seguint el traç d'eixample iniciat pel Pla Cerdà

## Biografia Francesc Macià

Francesc Macià i Llussà va nèixer el 21 de setembre del 1859 al poble de Vilanova i la Geltrú, Garraf. Era fill d'una família que negociava en vi i oli. L'any 1874, amb quinze anys, va començar els estudis a l'Acadèmia d'Enginyers Militars de Guadalajara, d'on, el 1880, va ser enviat a Madrid i desprès a Barcelona, com a tinent. L'any 1882 va ascendir a capità i el van destinar a Lleida; el 1888 el van ascendir a tinent coronel i es casà amb Eugènia Lamarca i de Mier. El 14 de desembre de l'any 1932 esdevinguè President de la Generalitat de Catalunya, fins el 25 de desembre del 1933. Va ser durant aquell període quan va enginyar i dur a terme el Pla Macià.
# Llibre de cuina/Receptes/Perdigots a la catalana
### Ingredients

* 4 perdigots grossos o vuit de petits.
* 4 cullerades de tomàquet fregit.
* 1 gotet de vi, ple de vi ranci.
* 3 alls.
* 1 pela de llimona.
* 1/4 de litre d'oli.
* Sal.
* 1/2 litre d'aigua.
* Guarnició de xampinyons o verdures del temps.

### Preparació

Sofregirem els perdigots, plomats, netejats i sencers, en una cassola al foc, amb l'oli roent i els ruixarem amb el vi i el brou on haurem cuit en aigua els alls i la pela de llimona. Afegirem també els perdigots i el tomàquet fregit. Quan ja estiguin gairebé fets els partirem pel mig i els deixarem coure fins que estiguin ben tendres i els adobarem encara amb sal, si convé. Els servirem en una plata molt calenta amb tota la seva salsa i una guarnició de xampinyons o de verdures del temps cuites al vapor.
# Llibre de cuina/Receptes/Perdiu en escabex
### Ingredients

* 4 perdius.
* 1 ceba grossa.
* 2 pastanagues.
* 5 grans d’all.
* 2 decilitres d’oli.
* 2 decilitres de vi blanc.
* 2 decilitres de vinagre.
* Vi blanc.
* 2 decilitres d’aigua.
* 2 fulles de llorer.
* 2 claus.
* 1 branquilló de farigola.
* 10 grans de pebre negre.
* 1 cullerada grossa de pebre vermell dolç.
* Sal.
* Mongetes seques cuites.

### Preparació

Netegeu les perdius, saleu-les i fregiu-les per tots els cantons en una cassola amb oli fins que quedin ben rosses. Amb el mateix oli fregiu la ceba tallada a rodanxes primes, la pastanaga tallada també a rodanxes primes, els alls, el pebre, els claus, la farigola i el llorer. Poseu-hi el pebre vermell, mirant que no es cremi i mulleu-ho amb el vi blanc, l’aigua i el vinagre. Col·loqueu-hi les perdius i deixeu-les coure fins que siguin tendres, unes dues hores.
Presentació:
Salteu les mongetes amb una mica d’oli, afegiu-hi unes cullerades de l’escabetx i poseu-hi les perdius al damunt. Si les perdius les prepareu el dia d’abans encara millor.
# Llibre de cuina/Receptes/Patates senzilles
### Ingredients

* 1 quilo de patates.
* 6 cullerades grosses plenes d'oli, de llard o de margarina.
* Sal.
* 1 cullerada grossa plena de julivert picat.
* 1 cullerada grossa plena d'alls picats.
* Sal fina.

### Preparació

Pelarem les patates i les prepararem o tallarem a làmines ben primes (com per fer-ne truita de patata). A la paella, i amb el mateix greix que haurem triat, sofregirem les patates amb sal a foc lent, igual com ho fem amb les patates per una truita. Les remanarem sense parar i, quan les vegem ja fetes, les escorrerem del greix, les possarem en una plàtera i les cobrirem amb el julivert i els alls picats, presentant-les a la taula ben calentes.
# Llibre de cuina/Receptes/Peus de porc amb sorra i tramuntana

La recepta peus de porc amb sorra i tramuntana són uns peus de porcs amb sorra de gambes i aire de xocolata (tramuntana).

## Ingredients

| Salsa 1ceba 1 pastanaga 2 alls 2 tomàquets de la pera Fument de gambes Suc de la cocció del peus Cebetes de platillo Pastanagues babie. Peus de porc 4 peus de porc (tallats a la meitat) Aigua Pebre Llor Clau Sal | Farcit Carn picada p/p Gambes pelades Pa ratllat Ou Vi blanc All Julivert Sal i pebre Mantellina Cruixent 1 botifarra dolça | Aire 85g xocolata negra 250g aigua 6 grams de leciticina de soja Sorra Caps de gamba Oli d'oliva Tapioca Pebre vermell dolç Per decorar Mini mezclum |

## Preparació
### Salsa

Sofregim la ceba, l'all i la pastanaga. Hi afegim el tomàquet ratllat. i deixem sofregir 7 minuts. Mullem amb el fumet i l'aigua de la cocció dels peus, fiquem les cebetes i les pastanagues, deixem coure i rectifiquem.

### Peus

Bullim els peus de porc.

### Farcit

Barregem tots els ingredients, menys la gamba i la mantellina, rectifiquem. Amb aquest farcit omplim els peus posant les gambes salpebrem al mig. Embolcallem amb la mantellina i amb film. Finalment cobrim amb paper d’alumini per fer la cocció al forn a 200ºC durant 2h.

### Sorra

Confitem els caps i el pebre vermell dolç, aixafem i colem i ho barregem amb la tapioca fins que quedi com una sorra.

### Aire

Bullim la xocolata amb aigua, deixem reposar 10 minuts i emulsionem.

### Cruixent

Triturem la botifarra amb la thermomix i l’assequem al forn durant 1h a 100ºC i ja podem emplatar.

## Estris necessaris

Els estris que calen són unes pinces, una plata de forn, un paper sulfuritzat, una paella, una olla, un cassó, una espàtula, dos bols, film i paper d'alumini.

## Referències

Quiros Fernàndez, David. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Peres farcides a l'empordanesa

Les peres farcides a l'empordanesa són un postre amb fruita, vi i carn. Es tracta d'una de les diverses variants de la recepta del Maresme i l'Empordà que es pot trobar als antics receptaris gastronòmics.

## Ingredients

* 4 peres grosses.
* 1/2 litre de moscatell.
* 100 grams de carn magra trinxada.
* 50 grams d'ametlles torrades.
* 1 ou cru.
* 200 grams de sucre.
* 1 llimona.
* 1 canonet de canyella.
* Una mica de canyella en pols.

## Preparació

No pelarem les peres, però les buidarem de dins fent-ho per la part de sota perquè així, en servir-les, no es coneix per on han estat obertes. Afegirem a la carn magra trinxada, l'ou batut, els bescuits, les ametlles ratllades, la canyella en pols i 25 grams de sucre, ho barrejarem fins que tinguem una pasta fina amb la qual farcirem les peres que col·locarem en una cassola on càpiguen justes. Hi afegirem el sucre restant, el moscatell, la pela de llimona ratllada i la canyella amb branca. Les courem tapades per espai de tres hores, i coneixerem si estan en el seu punt si el líquid ha quedat cop un xarop espès. Les servirem fredes en una plàtera, recobertes amb el seu propi xarop.
# Llibre de cuina/Receptes/Pernil amb tomàquet
### Ingredients

* 300 grs. de pernil tallat en 8 llonses iguals.
* 1/2 quilo de tomàquets.
* 1/2 ceba picada.
* 8 cullerades grosses plenes d'oli.
* Sal.
* Pebre blanc en pols.
* 1 barra de pa d'un quart de quilo o bé 8 llesques de pa.

### Preparació

Farem un salsa de tomàquet amb els tomàquets, la ceba, oli i sal, que quedi concentrada i la posarem en una plata per al forn. A part fregirem les llesques de pa que guardarem en un plat. Fregirem les llonzes de pernil i el afegirem la salsa de tomàquet deixant que, ambdues coses, es sofregeixin uns 10/15 minuts. Presentarem cada porció de pernil al damunt d'una llesca de pa i amb la salsa de tomàquet. Si ens sembla que no està prou calent ho ficarem uns moments al forn.
Variants:
    A Catalunya, a les costellades es fa de vegades una variant amb pa torrat sobre les brasses, que es frega primer amb mig grill d'all i a continuació es frega amb tomàquet i s'amaneix amb oli d'oliva. Fora de Catalunya però, alguns pensen erròniament que el pa torrat, o fins i tot l'all, formen part de la recepta ortodoxa i primitiva.
    Als Països Catalans, inclosa Catalunya, també es menja de vegades pa amb oli, llesques de pa amanides amb oli d'oliva i lleugerament salades. El pa sucat amb oli d'oliva i sense tomàquet és molt típic a tota la Mediterrània, de vegades amb pa sense molla i d'altres és el pa que es suca dins un bol amb oli en comptes d'amanir el pa amb un setrill.
    El pa amb tomàquet és molt similar al pa amb oli mallorquí.
    A Occitània, és popular el pan golçat (llesques de pa amb oli d'oliva, all i sal), a Italia la bruschetta, a Grècia el dakos (que es fa amb pa d'ordi sec sucat amb oli sobre el que es posa tomaquet ratllat i formatge esmicolat amb herbes).
# Llibre de cuina/Receptes/Peus de porc a la catalana
### Ingredients

* 6 peus de porc.
* Aigua.
* Sal.
* 15 ametlles torrades.
* 1 llesca de pa fregida.
* 2 alls.
* 1 ceba grossa.
* 1 manat d'herbes: 1 fulla de llorer, una mica de farigola i julivert fresc.
* 1 clavell d'espècie.
* Pebre negre en pols.
* Julivert fresc.
* 1 got de vi ple de vi ranci.
* Pebre negre en pols.
* Sal.
* Aigua.
* 100 grs. d'ametlles torrades.
* 1 got d'aigua ple d'oli.

### Preparació

Netejarem els peus passant-los per una flama d'alcohol o de gas i els obrirem pel mig obtenint-ne 12 unitats, els posarem sal i els ficarem en un recipient al foc, amb força aigua, el manat d'herbes, sal, el clavell d'espècie i un pols de pebre negre (es poden fer en una olla a pressió). Un cop cuits i escorreguts, guardarem una mica del brou on s'han cuit i els eixugarem bé amb un drap. Batrem els ous i arrebossarem els peus primer en farina, després en els ous batuts i finalment els fregirem en oli roent. En l'oli restant fregirem la ceba pelada i tallada i la tirarem a la cassola on es fan els peus. Picarem al morter els alls pelats i trinxats, les ametlles i el pa fregit, ho diluirem en un cullerot del brou on s'han cuit els peus, els farem trencar un bull amb aquesta picada i immediatament els servirem.
# Llibre de cuina/Receptes/Pera o préssec en almívar
### Ingredients

* Peres.
* Figues.
* Esbergínies.
* Sucre (per l'interior de la fruita)

### Preparació

Peleu i netegeu les llavors de les peres i les esbergínies i talleu peces de fruita a bocins. Poseu-la en una cassola al foc amb el sucre i aneuremenant tota l'estona, fins que es començi a agafar. Conserveu-la en recipients de vidre, hermètics i bullits al bany maria..
# Llibre de cuina/Receptes/Perdiu amb prunes
### Ingredients

* 4 perdius.
* Sal.
* Pebre blanc en pols.
* 75 grs. de foie gras.
* 2 cullerades grosses plenes de molla de pa del dia.
* 1 gotet de vi ple de llet.
* Una mica de canyella en pols.
* 150 grs. de prunes assecades.
* 1 cullerada grossa plena de llard.
* 1 got d'aigua ple de cava sec.
* 50 grs. de crema fresca.
* 4 triangles de pa fregit.

### Preparació

Un cop netejades i buidades les perdius les rentarem i les empolsarem amb sal i una mica de pebre. Farem una pasta per el farciment amb els fetges, el foie-gras i la molla de pa remullada amb llet, passant tot això per la paella amb la cullerada de mantega i afegint-hi sal i una mica de canyella en pols. Farcirem les perdius agregant-hi dues prunes per a cada una, prèviament escaldades i sense pinyol. Cosirem les perdius a fi que el farciment no surti.
En una cassola al foc hi posarem les perdius amb el llard a coure durant una hora fins que estiguin ben daurades (han de coure a foc suau). A continuació hi afegirem les prunes restants, la copa de cava i la crema fresca (pot ser nata ben batuda). Les taparem i deixarem fer a foc moderat uns 30/40 minuts més. Les presentarem a taula posades en una plata i guarnides amb els triangles de pa fregit i les prunes.
# Llibre de cuina/Receptes/Peus de porc amb cargols
### Ingredients

* 6 peus de porc.
* 1/2 quilo de cargols.
* 100 g de pernil.
* 1 fulla de llorer.
* 1 cabeça d'alls tendres.
* 2 cebes mitjanes.
* 2 alls.
* 1 pastanaga mitjana.
* 1 bitxo.
* 50 g d'ametlles torrades.
* 2 carquinyolis.
* Julivert fresc.
* 1/4 de litre d'oli.
* Sal.
* Pebre blanc.
* Aigua.
* 1 tassa d'esmorzar plena de farina.

### Preparació

Quan haurem netejat els peus, els partirem per la meitat i els posarem a coure en aigua juntament amb mitja ceba pelada, amb la pastanaga pelada i sencera i amb el llorer, els alls tendres, una mica de pebre i sal, fins que estiguin ben fets. Rentarem a part els cargols, els bullirem i els escorrerem. A continuació retirarem els peus i, una vegada escorreguts (reservarem una part del brou), els enfarinarem i els sofregirem en una paella al foc, amb oli. Farem un sofregit amb oli, les cebes pelades i trinxades i els tomàquets, i el tirarem pel damunt dels peus col·locats en una cassola de terrissa a la qual afegirem el brou de la seva cocció. Hi posarem els cargols, el pernil tallat a daus i el bitxo, els deixarem bullir a foc lent, 20/30 minuts i hi afegirem una picada preparada al morter amb els alls, les ametlles, una mica de julivert i els carquinyolis. A continuació couran 5/8 minuts més. Els rectificarem de sal i els servirem a la mateixa cassola i ben calents.